28/08/2009 | Administración LocalMunicipal
A Capela
Anuncio regulamento de participación ciudadana

ANUNCIO O pleno do Concello en sesión extraordinaria celebrada o día 20.08.2009, rexeitou tódalas alegacións presentadas á aprobación inicial do Regulamento de Participación veciñal; aprobandóo definitivamente polo que ó abeiro do establecido no artigo 49 da lei 7/85 de 2 de abril, reguladora das Bases de Réxime Local, publícase o texto íntegro do Regulamento de Participación veciñal do Concello da Capela. O obxecto do presente Regulamento é o establecemento das formas, medios e procedementos de información e participación do vecindario e Entidades ás que se refire o artigo 72 da Lei 7/1985, de 2 de abril na xestión municipal. A aplicación do presente Regulamento pretende acadar os seguintes obxectivos: • Facer efectivos os dereitos veciñais recollidos na LRBRL. • Facilitar a máis ampla información sobre as actividades e a xestión municipal. • Facilitar e promover a iniciativa e participación dos veciños e Entidades na xestión municipal. • Fomentar a vida asociativa no Concello e no conxunto das parroquias do Término Municipal. Poderán inscribirse no RME todas aquelas Entidades legalmente constituídas, de funcionamento democrático e sen ánimo de lucro, cuxo marco territorial de actuación sexa o Concello da Capela e que teñan como obxectivo fundamental a defensa, fomento e mellora dos intereses xerais ou sectoriais do vecindario. A inscrición no RME será requisito imprescindible para o pleno exercicio dos dereitos recoñecidos ás Entidades no presente Regulamento. a) Rexistro estará ó cargo da Secretaría do Concello e os seus datos serán públicos. b) As solicitudes de inscrición presentaranse polas Entidades interesadas no Rexistro do Concello, debendo aportar a seguinte documentación: 1.- Acta fundacional.2.- Estatutos da Entidade.3.- Número de inscrición no Rexistro Xeral de Asociacións e noutros rexistros públicos.4.- Datos de identificación das persoas que ocupan cargos directivos.5.- Domicilio Social e CIF 6.- Presuposto e memoria de actividades do ano en curso.7.- Certificación do número de persoas asociadas. No prazo de 15 días dende a solicitude de inscrición, salvo que este se interrumpa pola necesidade de aportar documentación non incluida inicialmente, (neste caso haberá un prazo de 10 días adicionais dende a data de recepción da solicitude de outra documentación) o Concello notificará á Entidade o seu número de inscrición e a partir dese momento considerase de alta a tódolos efectos. As Entidades inscritas están obrigadas a manter os seus datos actualizados, notificando, no prazo dun mes, cantas modificacións se produzan. O presuposto, o balance económico do ano anterior e o programa anual de actividades comunicarase dende o 1 de xaneiro ó 15 de febreiro de cada ano. O incumprimento das obrigas contempladas nos artigos anteriores poderá dar lugar á baixa da entidade ou Asociación no RME, coa correspondente perda de dereitos. Sen prexuízo do dereito xeral de acceso á información municipal recoñecido a toda a cidadanía, as Entidades registradas gozarán, previa solicitude, dos seguintes dereitos: a) Dispoñer das convocatorias, ordes do día e actas dos Plenos da Corporación Municipal. b) Empregar locais e instalacións de propiedade municipal para a realización das actividades propias da entidade, coas limitacións que supoña o Regulamento de uso de locais Municipais que aprobe o concello no seu día. c) As entidades inscritas no RME poderán solicitar do Concello a compensación das cantidades que lles sexan liquidadas en concepto de pago de tributos municipais. A cargo de Rexistro Xeral do Concello existirá un Libro de Queixas e Reclamacións a disposición do todo o vecindario. A Concellería de Cultura, Turismo e Medio ambiente será a encargada de: a) Facilitar información relativa ó funcionamento do Concello, actuacións municipais e dereitos cidadáns. b) Coordinar toda a actividade municipal relacionada coa información á cidadanía e, en especial, o seguimento das iniciativas, queixas e reclamacións presentadas polo vecindario ou Entidades, que serán contestadas no prazo dun mes. As convocatorias e ordes do día das sesións do Pleno da Corporación Municipal faranse públicas nos taboleiros de anuncios do Concello distribuidos polas parroquias. Informarase a todo o vecindario das actividades que organice o Concello; culturais, deportivas, recreativas que teñan especial transcendencia, así como, das convocatorias de becas e ofertas de emprego que realice o Concello. Serán obxecto dunha divulgación específica, mediante a publicación dun boletín municipal, os grandes temas municipais: Presupostos, ordenanzas fiscais, etc. Todo cidadán, Asociación ou Entidade ten dereito a presentar iniciativas e propostas de actuación municipais convenientemente xustificadas. Cando as solicitudes vaian avaladas por máis de 5% das persoas inscritas no censo electoral (mediante sinaturas identificadas e D. N. I.) serán obrigatoriamente discutidas no Pleno Municipal. O Concello de acordo co Artigo 71 da Lei 7/1985, de 2 de abril, Reguladora das Bases de Réxime Local, poderá someter a consulta popular os asuntos da competencia propia municipal e de carácter local que sexan especialmente relevantes para os intereses dos veciños, excepto os relativos á Facenda Local. As sesións do Pleno da Corporación Municipal son públicas. Non son públicas as sesións da Xunta de Goberno Local nen as Comisións Informativas. Calquera entidade que figure inscrita no Rexistro Municipal de Entidades poderá manifestar a súa opinión por medio dun representante nun debate do Pleno Municipal sempre que o solicite por escrito con 5 días de antelación. Calquer veciño, veciña ou Entidade terá dereito a expesar o seu punto de vista sobre asuntos da vida municipal nun turno que, moderado polo Alcalde, se abrirá ó remate de cada Pleno Ordinario. Para exercer este dereito será necesario entregar por escrito con 72 horas de antelación, no Rexistro Municipal, as preguntas, rogos ou propostas que se formulen, que en ningún caso se someterán a votación. A Asamblea de Veciños é un órgano de participación directa de carácter informativo e consultivo respecto da actuación municipal. a) A Asamblea poderá ser municipal ou parroquial. b) A Asamblea será convocada polo Alcalde, por propia iniciativa, por acordo da maioría do Pleno ou por solicitude asinada, con nome e D. N. I. por un mínimo de 20 % das persoas inscritas no censo electoral do concello ou da parroquia correspondente. Cando a Asamblea sexa convocada por solicitude asinada con nome e D. N. I. por un mínimo de 20% das persoas inscritas no censo electoral do concello ou da parroquia correspondente, considerase válidamente constituída cando no local consignado na convocatoria, coa presencia de dous membros da Corporación como mínimo, e baixo a presidencia dun deles, esteñan presentes un número de persoas equivalente ó 20% do censo electoral do Concello ou da parroquia correspondente. Cando a Asamblea sexa convocada pola Alcaldía, por propia iniciativa ou por acordo da maioría do Pleno, considerase constitúida sexa cal sexa o número de persoas presentes. A Asamblea adoptará os seus acordos por maioría simple, acordos que serán comunicados ó Pleno da Corporación na primeira sesión ordinaria que se se celebre. O Consello de Participación Veciñal (CPV) é un órgano de participación, información, seguimento, control e proposta de xestión municipal, referida ós distintos sectores da actuación no que o Concello ten competencia. O CPV crearase por acordo plenario. A súa organización, composición e ámbito de actuación serán establecidos no correspondente acordo plenario. O CPV estará integrado polos seguintes membros: • O PRESIDENTE: O Alcalde ou persoa en quen delegue. • Concelleiro/a delegado/a de Cultura, Medio ambiente e Turismo. • Un membro de cada grupo político con representación no Concello. • Un funcionario do concello, con voz e sen voto, nomeado polo Alcalde, que exercerá como Secretario do CPV. • Un representante de cada Entidade inscrita no RME. • Eventualmente poderán participar con voz e sen voto aqueles sectores, Entidades ou persoas, cuxa presencia se estime necesaria para o tratamento de determinados temas, podendo ser requeridos a instancia do propio Consello, ou asistir por solicitude propia sempre e cando se admita pola maioría do Consello. Serán funcións do CPV: a) Presentar iniciativas, propostas ou suxerencias ó Concello para ser discutidas nos órganos Colexiados Municipais. b) Estudar, antes da súa aprobación polo Pleno, o presuposto municipal e outros asuntos de especial importancia. c) Ser consultado e emitir informe non vinculante, antes da súa aprobación polo Pleno, sobre as bases para a concesión de subvencións ás entidades sen animo de lucro. O Consello celebrará un mínimo dunha reunión anual. Será ordinariamente convocado polo Presidente, a iniciativa propia ou por solicitude de dous tercios dos seus membros. Considerarase constituído en primeira convocatoria coa presencia da metade dos membros, e en segunda convocatoria calquera que sexa o número de asistentes. O CPV adoptará os seus acordos por maioría simple. Cando algún membro do Consello non acuda por tres veces consecutivas, sen causa xustificada, será sustituído da súa responsabilidade. PRIMEIRA: Aprobado este Regulamento de Participación Cidadá, o CPV constituirase no prazo de 1 mes. SEGUNDA: As Entidades que actualmente figuran inscritas no Rexistro Municipal de Asociacións están exentas de realizar os trámites establecidos no apdo. b) do artigo 5 do presente Regulamento. TERCEIRA: Transcurrido un ano da aplicación do presente Regulamento será elaborado un balance de funcionamento, propoñendo se procede, a modificación do mesmo de forma que se poida axustar máis á realidade e as necesidades do municipio. O presente Regulamento entrará en vigor ó día seguinte da súa publicación no BOP. A CAPELA, 21 de agosto de 2009 O Alcalde, Asdo.: Angel López Sueiro.